**LIETUVOS RESPUBLIKOS AMBASADA ČEKIJOS RESPUBLIKOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**AKTUALIOS EKONOMINĖS INFORMACIJOS SUVESTINĖ**

2021-08-01

2022-08-31

**ŠVEICARIJOS KONFEDERACIJA**

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** |
| 2022-08-19 | Ketvirtus metus iš eilės Ženevos automobilių paroda atšaukiama dėl „įvairių išorės veiksnių“. 2023 m. vasario 14-19 d. turėjusi vykti paroda atšaukiama, organizatorių teigimu, dėl sudėtingos ekonominės, geopolitinės situacijos Europoje bei galimo covid-19 pandemijos protrūkio. | <https://www.swissinfo.ch/eng/geneva-international-motor-show-cancels-2023-event/47838144?utm_campaign=teaser-in-channel&utm_content=o&utm_source=swissinfoch&utm_medium=display> |  |
| **Investicijoms pritraukti į Lietuvą aktuali informacija** |
| 2022-08-19 | Šveicarijoje kuriamas naujas kurortas Sedrun regione. Investuotoja „Andermatt Swiss Alps“, valdoma verslininko S. Sawiris iš Egipto, ketina investuoti per 170 mln. CHF į naują, 1800 turistų talpinsiantį kurortą. Naujas kurortas turėtų būti pastatytas iki 2027 m. | <https://www.swissinfo.ch/eng/developer-invests-ch170-million-in-new-swiss-tourist-resort/47839326?utm_campaign=teaser-in-channel&utm_medium=display&utm_content=o&utm_source=swissinfoch> |  |
| **Lietuvos verslo plėtrai aktuali informacija** |
| 2022-08-07 | Šveicarijoje nėra planuojamos jokios mokestinės paramos priemonės, skirtos mažinti augančių energijos kainų padarinius valstybėje – teigia vyriausiasis Šveicarijos ekonomistas E. Scheidegger. Jo teigimu, Šveicarija nėra tokia paveiki aukštoms energijos kainoms, kaip kitos Europos valstybės. Jo teigimu, valstybės įmonės jau dabar gali ruoštis galimiems elektros tiekimo trikdžiams ateinančią žiemą, todėl vyriausybės paramos turėtų neprireikti. | <https://www.swissinfo.ch/eng/top-government-economist-rejects-need-for-aid-packages/47809832?utm_campaign=teaser-in-channel&utm_source=swissinfoch&utm_medium=display&utm_content=o> |  |
| 2022-08-19 | Šveicarijos darbdaviai skundžiasi nelanksčiomis leidimų gyventi, suteikiamų nuo karo bėgantiems ukrainiečiams, sąlygomis. Remiantis esamu reguliavimu, karo pabėgėliams suteikiamas vienerius metus galiojantis leidimas dirbti ir gyventi Šveicarijoje, o tai, anot darbdavių, teikia mažai užtikrintumo samdant ukrainiečius. Dėl šios priežasties vos 10% iš 33 000 dirbti galinčių ukrainiečių Šveicarijoje turi darbą. Darbdaviai prašo suteikti ilgesnius leidimus gyventi ukrainiečiams bei finansuoti kalbų mokymo kursus norintiems įsidarbinti. | <https://www.swissinfo.ch/eng/red-tape-frustrates-efforts-to-hire-ukrainian-refugees/47836368?utm_campaign=teaser-in-channel&utm_content=o&utm_source=swissinfoch&utm_medium=display> |  |
| 2022-08-14 | **Žiniasklaida skelbia, kad prasidėjus karui išaugo Šveicarijos vaistų eksportas į Rusiją, taip pat augo Šveicarijos prekiautojų žaliavomis pelnas. Analitikai atkreipia dėmesį, kad istoriškai stiprias pozicijas Šveicarijoje turinčioms maisto, farmacijos ir medicinos technologijų pramonės šakoms sankcijos prekiauti su Rusija nebuvo taikomos, tad dalis minėtų sektorių įmonių net padidino savo eksportą į Rusiją. Savo ruožtu kitos įmonės sugebėjo sukurti naujus produkcijos platinimo kanalus ir apeiti suvaržymus, taikomus finansiniams sandoriams su Rusija. Didesnis šių įmonių pelnas reiškė ir didesnes mokestines pajamas Šveicarijos iždui, o tai, dalies apžvalgininkų vertinimu – amoralu Ukrainoje vykstančio karo akivaizdoje.** | Le Temps |  |
| **Lietuvos turizmo sektoriui aktuali informacija** |
| 2022-08-17 | Sugriežtintos antikvarinių lėktuvų naudojimo sąlygos. Nuo rugpjūčio mėn. tokie lėktuvai nebegalės būti naudojami komerciniams tikslams, apribotas keleivių juose skaičius. Šių sprendimų imtasi praėjus 4 metams nuo Ju-52 lėktuvo tragedijos, kurios metu žuvo 20 žmonių. | <https://www.swissinfo.ch/eng/laws-tightened-for-flying-historic-aircraft/47832854?utm_campaign=teaser-in-channel&utm_source=swissinfoch&utm_medium=display&utm_content=o> |  |
| 2022-08-04 | Šveicarijos oro linijos pirmą kartą nuo 2020 m. uždirbo pelno. Nepaisant aukštų kuro kainų, SWISS oro linijos per pirmąjį šių metų pusmetį uždirbo 67 mln. CHF pelno. Pelną nulėmė smarkiai išaugusi kelionių paklausa, kurios nesumažino net ir stipriai išaugusios bilietų kainos. | <https://www.swissinfo.ch/eng/swiss-climbs-out-of-the-red-zone-in-first-half-of-2022/47803028?utm_campaign=teaser-in-channel&utm_source=swissinfoch&utm_medium=display&utm_content=o> |  |
| 2022-08-05 | Viešbučių sektorius rodo pirmuosius atsigavimo po Covid-19 pandemijos ženklus. Per pirmąjį šių metų pusmetį viešbučių užimtumas Šveicarijoje padidėjo 47.3%, lyginant su tuo pačiu laikotarpiu praėjusiais metais. | <https://www.swissinfo.ch/eng/swiss-hotel-sector-shows-signs-of-post-pandemic-recovery/47805904?utm_campaign=teaser-in-channel&utm_source=swissinfoch&utm_medium=display&utm_content=o> |  |
| 2022-08-28 | Dar liepos mėnesį Šveicarijos vakcinacijos komisija pateikė rekomendaciją nuo rudens pradėti skiepyti visus Šveicarijos gyventojus stiprinančiąja vakcinos doze. Vis dėlto vyriausybė kolkas laikosi pozicijos, kad augantis infekcijų skaičius neturi didelės įtakos hospitalizacijų skaičiui, todėl privalomojo skiepijimo antrąja stiprinančia doze kolkas nuspręsta neįvesti. Viruso reprodukcijos indeksas šiuo metu siekia 0,89. | [COVID-⁠19 Switzerland | Coronavirus | Dashboard (admin.ch)](https://www.covid19.admin.ch/en/vaccination/persons) |  |
| **Bendradarbiavimui MTEPI[[1]](#footnote-1) srityse aktuali informacija** |
| 2022-08-16 | Šveicarijos federacijos technologijų institutas ETH Zurich – geriausias Šveicarijos universitetas. Taip šis universitetas įvertintas tarptautinio „2022 Academic Ranking of World Universities“ indekse. Pasaulio mastu, šis universitetas užima 20-tą vietą. | <https://www.swissinfo.ch/eng/eth-zurich-remains-top-swiss-university-in-shanghai-ranking/47829840?utm_campaign=teaser-in-channel&utm_source=swissinfoch&utm_medium=display&utm_content=o> |  |
| 2022-08-09 | Privačios aukštojo mokslo institucijos Šveicarijoje yra menkai reguliuojamos. Iš 13-os Ženevos mieste veikiančių privačių universitetų, net 12-a Šveicarijos institucijų nėra oficialiai pripažintos, kaip teikiančios aukštąjį išsilavinimą. Tokių mokslo įtsiagų teikiami diplomai nėra pripažįstami nei Šveicarijoje, nei už jos ribų. | <https://www.swissinfo.ch/eng/swiss-private-universities-issuing--unrecognised--degrees/47786510?utm_campaign=teaser-in-channel&utm_source=swissinfoch&utm_medium=display&utm_content=o> |  |
| **Lietuvos ekonominiam saugumui aktuali informacija**  |
| 2022-08-24 | **Vyriausybė pristatė veiksmų planą dėl galimo energijos išteklių trūkumo artėjančią žiemą. Plane numatoma, kad Šveicarija prisijungs prie ES tikslo per ateinančią žiemą mažinti dujų vartojimą 15 proc. Tai turėtų būti pasiekta savanoriškai taupant energiją pramonės ir viešojo sektoriaus įmonėse bei privačiuose namų ūkiuose. Jei to nepakaktų, vyriausybė antrajame etape įpareigotų dvejopo kuro sistemas turinčias pramonės įmones pereiti nuo dujų prie naftos. Vyriausybės teigimu, tai padėtų sumažinti dujų suvartojimą 20 proc. Jei ir tai nepadengtų energijos trūkumo, trečiuoju etapu vyriausybė nustatytų apribojimus arba draudimus naudoti dujas neesminėms paslaugoms, tokioms kaip sporto, poilsio infrastruktūra ir pan. Planas dar bus tikslinamas, po to jį ketinama pateikti išdiskutuoti kantonams bei socialiniams partneriams. Planas turėtų įsigalioti spalio 1 d.** | <https://www.swissinfo.ch/eng/switzerland-aims-to-reduce-winter-gas-consumption-by-15-/47850440?utm_campaign=teaser-in-channel&utm_content=o&utm_medium=display&utm_source=swissinfoch><https://www.swissinfo.ch/eng/concerns-raised-over-looming-energy-shortage/47842180?utm_campaign=teaser-in-channel&utm_medium=display&utm_content=o&utm_source=swissinfoch> |  |
| 2022-08-22 | Rugpjūčio 22 d. Šveicarijos Elektros komisija (ELCOM) pristatė planus sukurti nacionalinį hidroenergijos rezervą. Plane, kuriam dar turi pritarti vyriausybė, siekiama įpareigoti hidroenergetinių rezervuarų operatorius laikyti rezerve, t.y. neeksportuoti, **500 GWh** energijos laikotarpiu nuo 2022 m. gruodžio 1 d. iki 2023 m. gegužės 15 d. Toks sukauptos energijos kiekis atitiktų apie 5 proc. CH hidroenergijos pajėgumų. Vis dėlto ELCOM pabrėžia, kad tokio rezervo pakaktų tik stabilizuoti tinklą esant trumpalaikiams sutrikimams, o ne ilgalaikiam energijos trūkumui kompensuoti.  | **Tages Anzeiger** |  |
| 2022-08-18 | **Šveicarijos Vyriausybei nerimaujant dėl galimo dujų ir elektros trūkumo šią žiemą, pranešama apie stringančias Šveicarijos derybas su Vokietija dėl dvišalio solidarumo susitarimo dėl dujų tiekimo. Cituojamas Vokietijos ekonomikos ministras R. Habeck, perspėjantis, kad Šveicarija neturėtų bandyti „rinkti vyšnių nuo torto“. Jei Šveicarija nori bendradarbiauti su ES, ji turėtų priimti ES vidaus rinkos taisykles. Kadangi Vokietijos ir Šveicarijos solidarumo susitarimas turėjo būti grindžiamas ES direktyva dėl dujų tiekimo saugumo, Vokietija pasiūlė ES Teisingumo Teismą galimiems ginčams spręsti. Šveicarija su tuo nesutiko ir pasiūlė dvišalį arbitražo teismą. Derybos užstrigo, mat Vokietija arbitražo teismo įsteigimą vertintų kaip galimą precedentą, atsižvelgiant į vykstančias ES ir Šveicarijos derybas dėl santykių ateities. Šveicarijos vyriausybė tiek opozicijos, tiek verslo bei visuomenės buvo kritikuojama, kad ilgą laiką nesiėmė jokių veiksmų gresiančios energijos krizės akivaizdoje. Dabar gi, dalies analitikų teigimu, Šveicarija padarė vadinamąjį “U-turn”, galiausiai prisidėdama prie ES energijos taupymo tikslų. Apžvalgininkai pažymi, kad buvo pernelyg “drąsu” tikėtis iš ES solidarumo, neprisijungiant prie bendrų taupymo tikslų.**  | NZZ |  |
| 2022-08-17 | Diskutuojama dėl galimo dujų bei naftos panaudojimo elektros energijos gamybai. Svarstoma dėl 3-jų dujinių jėgainių statybų iki 2025 m., taip siekiant išvengti bet kokių galimų elektros energijos tiekimo trikdžių. Dėl šių diskusijų Šveicarijos vyriausybė susilaukia daug kritikos – tokie energijos politikos sprendimai prieštarauja Šveicarijos siekiams plėsti atsinaujinančios energetikos šaltinių panaudojimą. | <https://www.swissinfo.ch/eng/government-set-sights-on-gas-and-oil-fired-power-plants/47833216?utm_campaign=teaser-in-channel&utm_source=swissinfoch&utm_medium=display&utm_content=o> |  |
| 2022-08-06 | Šveicarija **ir toliau atmeta Ukrainos prašymus nusavinti įšaldytą Rusijos oligarchų turtą ir panaudoti šias lėšas finansuoti Ukrainos atstatymui. Prezidentas I. Cassis akcentuoja, kad nuosavybės teisės yra fundamentalios žmogaus teisės, kurias saugo** Šveicarijos **konstitucija.** | NZZ |  |
| **Bendra ekonominė informacija** |
| 2022-08-03 | Šveicarija prisijungė prie ES sankcijų aukso importui iš Rusijos. Rugpjūčio 3 d. įsigaliojusios sankcijos draudžia viso aukso iš Rusijos importą ar transportavimą Šveicarijos teritorijoje, taip pat draudžiami bet kokie rusiško aukso perdirbimo darbai. | <https://www.swissinfo.ch/eng/switzerland-takes-over-eu-sanctions-on-russian-gold/47801116?utm_campaign=teaser-in-channel&utm_source=swissinfoch&utm_medium=display&utm_content=o> |  |
| 2022-08-11 | Šveicarijoje ketinama statyti naują saulės energijos elektrinę ant užtvankos, esančios Lei ežere, Šveicarijos pietryčiuose. Naujoji elektrinė gebės generuoti iki 350 kilovatų elektros energijos, kurios pakaks aprūpinti apie 160 namų ūkių. | <https://www.swissinfo.ch/eng/solar-power-plant-to-be-built-on-lake-lei-dam/47819988?utm_campaign=teaser-in-channel&utm_source=swissinfoch&utm_medium=display&utm_content=o> |  |
| 2022-08-16 | Garsi Šveicarijos šokolado gamintoja Lindt & Sprüngli traukiasi iš Rusijos. Įmonė dar kovo mėn. paskelbė, kad mažins savo verslo apimtis Rusijoje ir palaipsniui pasitrauks iš Rusijos rinkos. Lindt Rusijoje uždarys 8 parduotuves, kurios generavo apie 1% viso įmonės pelno – apie 5 mln. CHF (2021 m.). | <https://www.swissinfo.ch/eng/chocolate-maker-lindt---spruengli-pulls-out-of-russia/47830268?utm_campaign=teaser-in-channel&utm_source=swissinfoch&utm_medium=display&utm_content=o> |  |
| 2022-08-21 | **Žiniasklaida nušviečia Šveicarijos Ekonomikos sekretoriato (Seco) paskelbtą metinę “Susitarimo su ES dėl laisvo asmenų judėjimo” (FMOP) vykdymo ataskaitą. Imigracija į Šveicariją iš ES šalių pastaraisiais metais vertinama pozityviai. Analitikų teigimu, Šveicarijos darbo rinka, kurioje šiuo metu stebimas žemiausias nedarbo lygis per 20 metų, “išsausėjo”, nepaisant FMOP teikiamų galimybių. FMOP vertinamas kaip pelningas instrumentas Šveicarijos socialinės apsaugos sistemoms, nes atvykę į Šveicariją ES piliečiai sumoka daugiau įmokų į senatvės pensijų sistemą, nei gauna grąžos įvairių išmokų forma. Tačiau vien tik FMOP nebepakanka kvalifikuotos darbo jėgos Šveicarijoje poreikiui patenkinti, todėl iš verslininkų pusės vis dažniau pasigirsta raginimų didinti darbo jėgos iš trečiųjų šalių kvotas.**  | NZZ |  |

Parengė:

Dominykas Goda, LR ambasados Čekijos Respublikoje atašė

tel. +420 602 292 807, el. paštas dominykas.goda@urml.lt

Kristina Baubinaitė, LR ambasados Čekijos Respublikoje trečioji sekretorė

tel. +370 706 53832, el. paštas kristina.baubinaite@urm.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)